Мәҗит Нартайлаков

Мәҗит Нартайлаков (3 февраль 1960 ел) — галим-хирург, югары мәктәп укытучысы. Медицина фәннәре докторы (1995), профессор (1997), Россия Табигый фәннәр академиясенең әгъза-корреспонденты (2006), Башкортстан Республикасының атказанган фән эшлеклесе (2002) һәм сәламәтлек саклау алдынгысы (2002). Башкортстанның (1998) һәм Россия Федерациясенең (2008) атказанган табибы. Салават Юлаев ордены кавалеры (2012).

 Биографиясе 
Мәҗит Әхмәт улы Нартайлаков Ырынбур өлкәсенең Переволоцки районы Габдрәфик авылында туган. 1977 елда БАССРның Чакмагыш районы Тайнәш урта мәктәбен тәмамлый. 1983 елда — Башкорт дәүләт медицина институтын, шунда ук хирургия буенча клиник ординатураны (1983-1985) тәмамлый. 1985-1987 елларда Уфа шәһәренең 6 нчы клиник дәваханәсендә хирург булып эшли һәм кабул итү бүлегенең мөдире була (хәзер — БДМУ клиникасы).

1987 елдан БДМИ-да (хәзерге — БДМУ-да) гомуми хирургия: 1987 елдан — ассистент, елдан — доцент, 1996 елдан — профессор, 1997 елдан — мөдир, бер үк вакытта 1994-1997 елларда — Башкортстан Сәламәтлек саклау министрлыгында баш хирург, 2011-2015 елларда БДМУ-ның — дәвалау эшләре буенча проректор. Республика хирургия гепотология үзәге җитәкчесе (1995 елдан), ГТИ-ның яңа медицина технологияләре директоры (2015 й).

1989 елда кандидатлык (Казан) һәм 1995 елда докторлык (Мәскәү) диссертацияләрен яклый.

 Гыйльми эшчәнлеге 
Хирургия гепатологиясе, абдоминаль хирургия, хирургик инфекцияләр, трансплантология.

580-нән артык гыйльми хезмәт, шул исәптән, 12 монография, 22 уйлап табуга патент авторы. 8 доктор һәм 46 фән кандидаты әзерләгән.

 Киң танылган хезмәтләре 

 Бавыр эхинококкозы /Нартайлаков Плечев В. В., Мушарапов Д. Р., Локманова Г. И — Уфа: НПО Башмет, 2006. — 104 б.
 Бавыр һәм үт юллары хирургиясе / М. Ә. Нартайлаков редакторлыгында. —Дондагы Ростов.: Феникс, 2007. — 400 б.
 Хирургиядә биоплант /Минһаҗев Г. Г., Нартайлаков М. Ә., Нигъмәтуллин Р. А. — Уфа: РА Информреклама, 2008. — 528 .
 Гомуми хирургия / М. А. Нартайлаков редакторлыгында. —Дондагы Ростов.: Феникс, 2006. — 256 б.
 Йөкле хатыннар һәм аппендицит: Уку кулланмасы /Кулавский В. А., Нартайлаков М. Ә., Кулавский Е. В. — Уфа: БДУ, 2011. — 103 б.
 В. Н. Павлов — М. Ә. Нартайлаков буенча паренхиматоз әгъзаларга җөй салу өчен энә. № 136321 файдалы модельгә 10.01.2014 й. РФ патенты /Павлов В. Н., Нартайлаков М. Ә., Зиннәтуллин Р. М., Гыйзәтуллин Т. Р., Катаев В. А.
 Үт юлының ятроген зарарлану  очрагында бавырдан үтне эчәк  аша чыгару  өчен вакытлыча тышкы шунтирование ысулы. № 2580753 файдалы модельгә уйлап табу өчен 17.03.2016 й. РФ патенты /Пантелеев В. С., Нартайлаков М. Ә., Абдеев Р. Р.

 Китаплары 

 Лекарь великого эмира. — Уфа: ГУП РБ Уфимский полиграфкомбинат, 2015. — 232 с. ISBN 978-5-85051-639-0

 Мактаулы исемнәре һәм башка бүләкләре 

 Башкортстан Республикасында иң яхшы операция өчен "Алтын скальпель" премиясе (1996, 2005, 2013).
 Башкортстан Республикасының Мактау кәгазе (1998).
 Халыкара хирург-гепатологлары ассоциациясенең абруйлы әгъзасы (2010 г.)БДБ илдәренең гепатопанкреатобилиар хирургтар ассоциацияһы  
 Салават Юлаев ордены (2012).

 Искәрмәләр 

 Әдәбият 

 Вәлитов О. Табиб Нартайлаков рухи дөньясы // "Кичке Уфа" гәзите, № 107, 04.06.2014.
 Вәлитов О. Табибның кцче — йөрәгендә. // «Ватандаш» журналы, № 2, 2014.
 Нартайлаков М.Ә. Без кемнәр — табиблары, әллә педагоглармы? //Медицина гәзите, № 13, 22.02.2012.
 Нартайлаков М. Ә. Бөек Тамерланның шәхси дәвалаучысы (тарихи-әдәби роман). — Уфа: Тихая пристань, 2011, 188 б.
 Нартайлаков М.Ә. Бөек әмир дәвалаучысы (тарихи-әдәби роман). — Уфа: Уфа полиграфкомбинаты, 2015, 233 б.

 Сылтамалар 

 Нартайлаков Мәжит Әхмәт улы // Башкорт энциклопедиясе —  Уфа: «Башкорт энциклопедиясе» гыйльми-нәшрият комплексы, 2015-2020. — ISBN 978-5-88185-143-9. 
 Нартайлаков Мәҗит Әхмәт улы «Башкортстан Республикасында кемнең кем булуы» сайтында;
 Нартайлаков Мәҗит Әхмәт улы   2016 елның 6 декабрь көнендә архивланган. «Ырынбур Башкортлары» сайты;
 Нартайлаков Мәҗит Әхмәт улы  Россия хирурглары җәмгыяте сайтында;
 Нартайлаков Мәҗит Әхмәт улы  Башкорт дәүләт медуниверситеты сайтында;
 «Ак халатлы кешеләр. Табиб Нартайлаковның  рухи дөньясы» «Киске Уфа» гәзите сайтында;
 «Табибның көче — йөрәгендә»  2021 елның 21 гыйнвар көнендә архивланган. «Ватандаш» журналы сайтында;
 «Нартайлаков Мәҗит Әхмәт улы (50 яше уңаеннан)» «КИБЕРНИКА» гыйльми электрон китапханә сайтында

Төркем:Салават Юлаев ордены кавалерлары
Төркем:Башкортстанның атказанган фән эшлеклеләре
Төркем:Башкорт дәүләт медицина университетын тәмамлаучылар
Төркем:Әлифба буенча шәхесләр
Төркем:II дәрәҗә «Ватан алдында казанышлар өчен» орденының медале белән бүләкләнгәннәр
Төркем:Википедия:Викимәгълүмат элементы параметрларына өстенлек бирелгән мәкаләләр
Төркем:Медицина фәннәре докторлары
Төркем:Переволоцки районында туганнар
Төркем:1960 елда туганнар
Төркем:3 февраль көнне туганнар